OGRES NOVADA PAŠVALDĪBAS

OGRESGALA PAGASTA IEDZĪVOTĀJU PADOME


Pielikums 05.11.2026. Nr. OIP-3-26 paziņojumam par Ogresgala 

pagasta iedzīvotāju padomes sēdi
Par budžeta prioritātēm Ogresgala pagastā
Ogresgala iedzīvotāju padome izvirza šādas prioritātes budžeta projektam Ogresgalā:

1.
Meliorācijas atjaunošana Liepu ielas un ceļa uz Ogresgala kapiem krustojumā, kā arī ceļa seguma atjaunošana posmā no Liepu ielas līdz Ogresgala kapiem;

2.
Pabeigt nekvalitatīvi veikto meliorācijas atjaunošanu Lielā Aroniju ielā;

3.
ielas seguma atjaunošana posmā no Steigu ielas, līdz ciema robežai un apgaismojums no Aroniju ielas līdz Kaupiņu ceļam;

4.
Projekta izstrāde Vidus prospekta ceļa pārbūvei, paredzot gājēju ietvi, satiksmes organizācijas shēmu.

5.
Gājējiem paredzētā takas izbūve alejā, paralēli Ābeļu ielai posmā no Ogresgala kultūras centra, līdz Lielai Aronīju ielai, tiltiņa pāri grāvim atjaunošana. Aleja regulāri tiek izmantota dažādiem pasākumiem, kur pārvietojās liels daudzums iedzīvotāju;

6.
Ogregala Darziņos Bērzu iela ceļa seguma atjaunošana visā garumā;

7.
Kameras uzstādīšana Ogresgalā pie bērnu rotaļu laukuma, kā arī stāvlaukumā, ar perspektīvu pieslēgt papildus kameras;

8.
Pašvaldības degradēto īpašumu sakārtošana un sakopšana;

9.
Publiskas tualetes uzstādīšana pie bērnu rotaļu laukuma.

Ogresgala iedzīvotāju padome izvirza šādas prioritātes budžeta projektam Ciemupē:

1.
Meliorācijas sistēmas atjaunošana un uzturēšana Ciemupē, atbilstoši norādītām problēmām.

2.
Avotu iela ceļa seguma sakārtošana un meliorācija.

3.
Apgaismojuma izveide Priežu ielas un Daugavpils ielas krustojumā.

4.
Peldvietas sakārtošana un labiekārtošana.

5.
Ielas apgaismojuma izveidošana Rītausmas ielā.

6.
Divpusējās videokameras izvietošana Ciemupē pie sporta laukuma un uz Atkritumu tvertnēm.

7.
Projekta izstrāde par Ciemupes tautas nama atjaunošanu vai pārbūvi (jaunas funkcionālas ēkas būvniecībai ar pielāgotām telpām ģimenes ārsta praksei, bibliotēkas, Aktu zālei ar skatuvi, papildus telpām jauniešiem u.c.), kā arī līdzekļu paredzēšana pašreizējo iekštelpu pārbūvei un remontam ārsta praksei un sēnītes dezinfekcijai.

8.
Pašvaldības īpašumu sakopšana, ceļmalu regulāra pļaušana, notekgrāvju sakārtošana līdz sūkņu stacijai un uzturēšana.

9.
Atkritumu apsaimniekošana: norobežot publisko atkritumu tvertņu zonu, lai uzlabotu teritorijas vizuālo kvalitāti, samazinātu lielgabarīta atkritumu novietošanu pie tvertnēm un nodrošinātu atbilstošu vidi blakus esošajam bērnu un sporta laukumam.

10.
Rast iespēju izveidot volejbola laukumu un papildināt esošo bērnu laukumu un citām aktīvās atpūtas iespējām.

11.
Satiksmes drošība: uzlabot satiksmes drošību Ciemupes dzīvojamajās ielās, kur gājēji, tostarp bērni, pārvietojas pa brauktuvi gājēju ietvju trūkuma dēļ, ieviešot efektīvākus transportlīdzekļu ātrumu ierobežojošus pasākumus.

12.
Sabiedriskais transports: nodrošināt sabiedriskā transporta pieturvietu aprīkošanu ar nojumēm un to sistemātisku uzturēšanu, veicot teritorijas sakopšanu, zāles pļaušanu vasaras periodā, kā arī sniega un ledus novākšanu ziemas sezonā.

13.
Satiksmes drošība: uzlabot redzamību Ciemupes ciema krustojumos, uzstādot ceļa drošības spoguļus Rītausmas/Zvejnieku un Zvejnieku/Daugavas ielu krustojumos, kur ierobežota pārredzamība apgrūtina drošu satiksmes dalībnieku pārvietošanos.

14.
Ciemupes kapu infrastruktūra: nodrošināt apmeklētājiem pieejamu un lietošanai ērtu ūdens ņemšanas vietu kapavietu kopšanai, izvērtējot esošās akas modernizācijas vai cita piemērota risinājuma izveides iespējas, īpaši ņemot vērā senioru un personu ar kustību ierobežojumiem vajadzības.

15.
Ciemupes kapu infrastruktūra: izbūvēt apgaismojumu gar kapu teritoriju un piekļuves ceļiem, lai veicinātu drošu un ērtu pārvietošanos

16.
Ciemupes kapu infrastruktūra: izveidot publiski pieejamas labierīcības Ciemupes kapos. Šobrīd ir pieejams Vecajos kapos.

17.
Ciemupes kapu teritorijas labiekārtošana: veikt kapu teritorijas sakārtošanu un labiekārtošanu, tai skaitā novērst vētras radītos postījumus, atjaunot bojātos norobežojošos elementus (sētu) un sakopt teritoriju, lai nodrošinātu drošu, sakārtotu un cieņpilnu vidi.

18.
Ciemupes Tautas nama teritorijas labiekārtošana: veikt teritorijas sakārtošanu un infrastruktūras atjaunošanu, tai skaitā atjaunot ēkas ieejas puses fasādi, uzlabot teritorijas vizuālo izskatu, ierīkot šūpoles, labiekārtot esošās betona apmales, kā arī atjaunot teritorijā izvietotos solus.

19.
Pašvaldības ceļu infrastruktūra: uzlabot piebraucamo grants un zemes ceļu kvalitāti Ciemupē, nodrošinot regulāru greiderēšanu, bedrīšu novēršanu un šķembu uzbēršanu posmos, kur ceļu tehniskais stāvoklis apgrūtina drošu un ērtu pārvietošanos.
